Diari Oficial de la Generalitat Valenciana


Sumari del DOGV 5280, del 14-06-2006 (2006/6982)

ORDE de 8 de juny del 2006, de la Conselleria de Benestar Social, per la qual es convoquen ajudes per a finançar activitats complementàries i extraescolars, realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a fi la conciliació de la vida familiar i laboral, durant l'any 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6982


Data del document
:   08-06-2006

Organisme emissor
:   Conselleria de Benestar Social

Tipus de document
:   Ordre

Descriptors 

:   * suport econòmic
    * ajuda pública
    * associació
    * alumnat
    * parentiu
    * educació no formal
    * alumne
    * ensenyament primari
    * educació preescolar

ORDE de 8 de juny del 2006, de la Conselleria de Benestar Social, per la qual es convoquen ajudes per a finançar activitats complementàries i extraescolars, realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a fi la conciliació de la vida familiar i laboral, durant l'any 2006. [2006/6982]  
EXPOSICIÓ DE MOTIUS  
La incorporació de la dona al mercat de treball constituïx un factor determinant dels canvis socials més recents i resulta necessari configurar un sistema que incloga les relacions socials sorgides i un nou mode de cooperació entre dones i hòmens que permeta un repartiment equilibrat de responsabilitats en la vida professional i en la privada.  
La necessitat de conciliació del treball i la família ha sigut plantejada, en tots els nivells, com una condició vinculada de forma inequívoca a la nova realitat social. Açò comporta una complexa i difícil problemàtica que ha d'abordar-se, no sols amb importants reformes legislatives, sinó amb l'exigència de promoure addicionalment servicis d'atenció a les persones, en un marc més ampli de política de família i, entre les moltes qüestions que planteja, es troba l'adequació de l'horari escolar al món laboral.  
La Llei de la Generalitat Valenciana 5/1997, de 25 de juny, per la qual es regula el Sistema de Servicis Socials, inclou, dins de les responsabilitats de la Generalitat, la de donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.  
Per a la consecució d'estos objectius, a la Conselleria de Benestar Social li correspon fomentar, de mode especialitzat, les actuacions tendents a la protecció i promoció de l'estructura familiar, com a nucli natural i fonamental.  
El Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, atribuïx, entre altres, a la Direcció General de la Dona la funció d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.  
Com a continuïtat en la consecució dels objectius de les Polítiques d'Igualtat d'Oportunitats del Govern de la Generalitat per mitjà de l'adequació i creació de servicis sociocomunitaris que permeten a les dones i als hòmens compatibilitzar la seua activitat familiar i professional, incentivant l'organització d'activitats extraescolars en els centres educatius, per a atendre les xiquetes i xiquets fora de l'horari escolar i en períodes vacacionals.  
En virtut de tot això i fent ús de les facultats que em conferix l'art. 47.11 del Text Refós de la Llei d'Hisenda pública, i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social,   
ORDENE  
Article 1  
És objecte de la present Orde la convocatòria d'ajudes a les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen activitats extraescolars i complementàries, dirigides a la conciliació de la vida familiar i laboral.   
Article 2  
Aprovar les bases per les quals es regix esta convocatòria, incloses com a annex I de la present Orde.  
Article 3  
La dotació econòmica de les ajudes se sufragarà a càrrec del capítol IV del pressupost de gastos de la Generalitat per a l'exercici econòmic 2006, a càrrec del programa 323.10, línia de subvenció T4917, per un import de 498.560,00 euros  
Les dites ajudes estan cofinançades pel Fons Social Europeu, i corresponen al Programa Operatiu de la Comunitat Valenciana integrades en l'eix prioritari de participació de les dones en el mercat de treball.  
DISPOSICIONS FINALS  
Primera  
S'autoritza la directora general de la Dona i la subsecretària de la Conselleria de Benestar Social perquè, en l'àmbit de les seues competències, adopten les mesures necessàries per al desplegament i l'aplicació d'esta orde.  
Segona  
La present Orde entrarà en vigor l'endemà de la seua publicació en el Diari Oficial de la Generalitat.  
Tercera  
Esta orde, que esgota la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera de Benestar Social en el termini d'un mes comptador des de l'endemà de la seua publicació.  
b) El recurs contenciós administratiu, haurà d'interposar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.  
València, 8 de juny de 2006  
La consellera de Benestar Social,  
ALICIA DE MIGUEL GARCÍA  
ANNEX I  
BASES  
Primera. Objecte i àmbit.  
Es convoquen ajudes dirigides les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen activitats extraescolars i complementàries, dirigides a la conciliació de la vida familiar i laboral.  
Totes les activitats, objecte d'esta orde, es duran a terme en l'àmbit territorial de la Comunitat Valenciana.  
Segona. Naturalesa de les ajudes.  
Les ajudes previstes en la present Orde tindran la naturalesa jurídica de subvencions públiques.   
Tercera. Beneficiaris/es.  
Podran ser beneficiàries les associacions de mares i pares d'alumnes a què es referix la base primera de la present Orde i que reunisquen els requisits següents:  
\* Tindre establida la seua seu i activitat en l'àmbit de la Comunitat Valenciana.  
\* Estar inscrites en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Orde de 4 de novembre de 1996, de la Conselleria de Cultura i Educació.  
\* Haver justificat les quantitats concedides per mitjà de subvenció en anteriors convocatòries de la Direcció General de la Dona o reintegrat, si és el cas, els fons no justificats.  
Quarta. Publicitat i difusió.  
Serà obligació de les entitats que resulten beneficiàries de les ajudes regulades en la present Orde, donar a conéixer de manera inequívoca que es tracta d'una acció subvencionada per la Direcció General de la Dona de la Conselleria de Benestar Social i cofinançada pel Fons Social Europeu, havent de sotmetre's al Reglament núm. 1.159/2000, de 30 de maig, (DOCE 31/5/2000), sobre les activitats d'informació i publicitat que han de dur a terme els estats membres en relació amb les intervencions dels Fons Estructurals.  
Així mateix, hauran d'incorporar en tot el material imprés que es derive de les activitats objecte de la present Orde, els logotips de la Generalitat, del Pla d'Igualtat d'Oportunitats entre Hòmens i Dones i del Fons Social Europeu.  
Quinta. Requisits dels programes subvencionats.  
Els programes objecte de les ajudes de la present convocatòria hauran de reunir els requisits següents:  
\* Les activitats es realitzaran per alumnes compresos, exclusivament, entre els tres i dotze anys d'edat.  
\* La franja horària per a la realització de les activitats incloses en els programes sol·licitats serà únicament de 7:00 h a 9:00 h, amb l'excepció dels programes que calga desplegar durant els períodes vacacionals.  
\* En el cas d'haver-hi disponibilitat de crèdit una vegada adjudicades les ajudes als programes a què es fa referència en el punt anterior, que es consideraren prioritaris, podran subvencionar-se les activitats que es duguen a terme en horari vespertí.  
\* Les activitats per a les quals se sol·licite l'ajuda es desenrotllaran durant l'exercici de 2006.  
Sexta. Cofinançament.  
La Conselleria de Benestar Social, a través de la Direcció General de la Dona, finançarà fins un màxim del 50% del cost total del projecte.  
Sèptima. Presentació de sol·licituds, documentació i termini.  
Les sol·licituds es presentaran en dos exemplars en qualsevol dels registres dels servicis territorials de la Conselleria de Benestar Social o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això els models normalitzats establits a este efecte i que figuren en la present Orde com a annex II.  
La sol·licitud, a què es fa referència en el paràgraf anterior, haurà d'anar acompanyada de la documentació següent:  
1. Fitxa descriptiva dels programes que calga subvencionar (annex III).  
2. Certificació del director del centre educatiu on es realitzaran les activitats objecte de subvenció, sobre l'adequació del projecte o programa al pla general d'activitats del referit centre, amb indicació expressa de la data d'inici, l'horari setmanal i el lloc de realització d'estes.  
3. Certificació acreditativa de l'acord de l'associació de què es derive el nomenament del seu representant i el seu DNI.  
4. Fotocòpia d'identificació fiscal de l'entitat sol·licitant.  
5. Dades de domiciliació bancària, segons el model normalitzat facilitat a este efecte en l'annex IV.  
6. Certificació del secretari de l'entitat que acredite que el seu representant té capacitat suficient per a realitzar qualsevol classe de domiciliació bancària per compte d'esta, i fotocòpia del Document Nacional d'Identitat de qui subscriu.  
7. Un projecte per cada una de les activitats per a les quals se sol·licita l'ajuda, junt amb el pressupost de gastos, desglossat per conceptes i programació de l'activitat, d'acord amb les dades relacionades en l'annex III de la present Orde. Si és el cas, s'especificaran les característiques i el contingut del mòdul d'igualtat d'oportunitats que calga impartir en cada una de les activitats.  
8. La relació d'alumnes que realitzen cada una de la/s activitat/s per a les quals se sol·licita l'ajuda, amb indicació de nom i cognoms, adreça i data de naixement.  
9. Còpia de la pòlissa de l'assegurança d'accidents de l'alumnat participant.   
10. Fotocòpia compulsada de la inscripció en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Orde de 4 de novembre de 1996, de la Conselleria de Cultura i Educació.  
11. Declaració responsable subscrita pel representant legal de no estar sotmesa l'associació en cap de les prohibicions per a obtindre la condició de beneficiària de subvencions públiques, d'acord amb l'article 13.7 de la Llei 38/2003, de 17 de novembre, General de Subvencions.  
Quan la sol·licitud no reunisca els requisits establits en la present Orde o no s'adjunte la documentació que, d'acord amb esta, resulte exigible, de conformitat amb el que preveu l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, es requerirà els interessats perquè, en un termini de 10 dies, esmenen la falta o adjunten els documents preceptius, amb indicació que, si així no ho feren, se'ls tindrà per desistits en la seua petició, amb resolució prèvia, que haurà de ser dictada en els termes previstos en l'article 42 de l'esmentada Llei.  
El termini de presentació de sol·licituds, serà d'un mes comptador des de l'endemà de la publicació de l'Orde en el Diari Oficial de la Generalitat.  
Octava. Valoració de les sol·licituds.   
La concessió de les ajudes es realitzarà per mitjà de la concurrència competitiva, entenent per tal el procediment per mitjà del qual la concessió de les subvencions es realitza per mitjà de la comparació de les sol·licituds presentades a fi d'establir una prelació entre estes, d'acord amb els criteris de valoració prèviament fixats en les bases i en la convocatòria, i adjudicar, amb el límit fixat en la convocatòria dins del crèdit disponible, aquelles que hagen obtingut major valoració en aplicació dels esmentats criteris.  
Tota sol·licitud estarà subjecta a valoració a càrrec d'una comissió, que es constituirà a este efecte, i que avaluarà els projectes per mitjà de l'aplicació dels criteris següents:  
1. Els programes o activitats objecte de subvenció que siguen realitzats per un nombre més gran d'alumnes amb la graduació següent:   
\* Menys de 15 alumnes per activitat 2 punts  
\* Entre 15 i 30 alumnes per activitat 3 punts  
\* Més de 30 alumnes per activitat 4 punts  
2. L'amplitud de l'horari de les activitats o programes que siguen realitzats durant la franja horària de 7,00 h a 9,00 h:  
\* Dos hores 4 punts  
\* Una hora 2 punts  
3. Les activitats realitzades en períodes vacacionals es valoraran com s'indica a continuació:  
\* Tots els períodes vacacionals 3 punts  
\* Període estival 2 punts  
\* Períodes no estivals 1 punt  
4. Les activitats en què l'edat de l'alumnat que realitze l'activitat objecte de subvenció es trobe majoritàriament comprés:   
\* Entre 3 i 5 anys 4 punts  
\* Entre 6 i 8 anys 3 punts  
\* Entre 9 i 12 anys 2 punts  
5. En el cas de concessió d'ajudes a programes desplegats en horari vespertí, d'acord amb el que disposa la base quinta de la present Orde, es valoraran els projectes del mode establit en els punts 1,4,6 i 8 de la present base.  
6. Els projectes o programes d'activitats complementàries o extraescolars, que es despleguen en centres educatius que estiguen ubicats en zones desfavorides socialment i econòmicament i aquells que estiguen en nuclis urbans que, per les seues circumstàncies de desenrotllament industrial, dificulten la integració de la dona en el món laboral. (1 punt)  
7. La qualitat del projecte d'activitat, en el cas dels programes que calga desplegar durant els períodes vacacionals. (3 punts)   
8. Els projectes o programes d'activitats que incloguen en la programació un mòdul d'igualtat d'oportunitats. (1 punt)  
Novena. Comissió de Valoració.  
La Comissió de Valoració, a la qual es fa referència en la base anterior, estarà composta per:  
\* El/la cap de Servici de Gestió de Programes de la Direcció General de la Dona.  
\* El/la cap de Secció de Gestió de Programes de la Direcció General de la Dona o persona en qui delegue.  
\* El/la cap de Secció de Coordinació Administrativa de la Direcció General de la Dona o persona en qui delegue.  
\* Els/les coordinadors/es de la Direcció General de la Dona en les seus d'Alacant i Castelló  
\* Un/a tècnic/a de la Direcció Territorial de Benestar Social de València.  
\* Un/a tècnic/a de la Direcció General d'Ensenyança de la Conselleria de Cultura i Educació.  
Desena. Resolució.  
La Comissió de Valoració establida en la base novena de la present Orde, elevarà proposta motivada de resolució a la directora general atenent als criteris de valoració de la base octava, que resoldrà per delegació de la consellera de Benestar Social prevista en la Resolució de 30 de gener del 2001, sobre delegació de competències en determinats òrgans de la Conselleria de Benestar Social (DOGV núm. 3.936, de 9 de febrer del 2001), modificada per la Resolució de 16 de febrer del 2001 (DOGV núm. 3.944, de 21 de febrer del 2001) i per la Resolució de 14 de maig del 2002 del mateix òrgan (DOGV núm. 4.252, de 20 de maig del 2002).  
El termini màxim per a resoldre i notificar la resolució procedent, serà de dos mesos comptadors des de la finalització del termini de presentació de sol·licituds.  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, d'acord amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i això sense perjuí que subsistisca l'obligació legal de resoldre sobre la petició formulada.  
No obstant això, si es desestimaren totalment o parcialment sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini d'un mes comptador a partir de la data de publicació en el Diari Oficial de la Generalitat de la resolució de la consellera de Benestar Social que done publicitat a este increment.  
Les resolucions es notificaran als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, així mateix i d'acord amb el que disposa l'article 18 de la Llei 38/2003, de 17 de novembre, de la Llei, General de Subvencions, les subvencions concedides es publicaran en el Diari Oficial de la Generalitat.  
Contra la resolució per delegació de la present Orde de convocatòria que esgota la via administrativa, es podrà interposar recurs potestatiu de REPOSICIÓ en el termini d'un mes davant de la consellera de Benestar Social d'acord amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú o directament Recurs CONTENCIÓS ADMINISTRATIU en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 10 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs que estime pertinent conformement amb la norma aplicable al fet de què tracta esta resolució.  
Tota alteració de les condicions tingudes en compte per a la concessió de la subvenció podrà donar lloc a la modificació de la resolució inicial.  
Onzena. Obligacions dels beneficiaris.  
Són obligacions dels beneficiaris:  
\* Realitzar les activitats extraescolars o complementàries subvencionades segons el que preveu esta orde.  
\* Facilitar a la Direcció General de la Dona de la Conselleria de Benestar Social les tasques de seguiment i control.  
\* Sotmetre's a les accions de control financer de la Intervenció General de la Generalitat i, si és el cas, dels òrgans competents del Fons Social Europeu, en relació amb la subvenció concedida.  
\* Comunicar, tan prompte com es conega la concessió de la subvenció sol·licitada i, en tot cas, amb anterioritat al termini de justificació de l'aplicació donada als fons percebuts, l'obtenció d'altres subvencions, ajudes, ingressos o recursos que financen les activitats subvencionades.  
\* Presentar, degudament formalitzades, les enquestes sobre l'activitat subvencionada que facilite la Direcció General de la Dona.  
\* Presentar una memòria que arreplegue i avalue els resultats de les activitats realitzades.  
\* Complir totes les obligacions que es troben previstes per al règim de subvencions i ajudes públiques, que li siguen aplicables a la present Orde, d'acord amb el que disposa el Text Refós de la Llei d'Hisenda Pública de la Generalitat Valenciana i la resta de legislació concordant i d'aplicació.   
Dotzena. Pagament i justificació de les subvencions  
El pagament de les ajudes i subvencions previstes en esta orde s'efectuarà segons es determina en l'art. 47 bis del Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991, de la Generalitat Valenciana.  
a) Un 40% de l'import de l'ajuda es lliurarà una vegada concedida.  
b) La resta s'abonarà després de l'aportació i comprovació, de la documentació justificativa de l'efectiva i correcta aplicació de l'import total de l'ajuda a l'actuació objecte de la subvenció i una vegada justifique el beneficiari el compliment del que establix.   
Per a la justificació de les ajudes, que es realitzarà amb anterioritat al 15 de novembre del 2006, caldrà la justificació documental suficient i adequada dels gastos haguts en la realització de les activitats objecte de l'Orde d'ajudes. La mencionada documentació haurà de correspondre, ineludiblement, a gastos realitzats durant l'exercici 2006, adjuntant la documentació següent:  
1. Documents justificatius i factures corresponents a l'activitat subvencionada que complisquen els requisits formals exigits per a la seua expedició de conformitat amb el que establix el Reial Decret 1.496/2003, de 28 de novembre, pel qual es regulen les obligacions de facturació (BOE núm. 286, 29-11-2003).  
2. Memòria de les activitats realitzades i avaluació dels resultats obtinguts i la seua contribució a la conciliació de la vida familiar i laboral, a què es fa referència en la base onzena de la present Orde.  
3. Les enquestes a les mares i pares de l'alumnat que haja realitzat les activitats complementàries i/o extraescolars beneficiàries de les ajudes.  
4. Justificant de pagament de la pòlissa d'assegurança d'accidents de l'alumnat, en el cas que no s'haja aportat amb anterioritat.  
5. Còpia del material imprés utilitzat per a la difusió de les activitats subvencionades.  
Tretzena. Minoració o desistiment sense efectes de la resolució de concessió.  
L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat dels gastos subvencionats i la concessió després de la presentació de la sol·licitud d'altres ajudes públiques o privades, que en conjunt superen el cost de l'activitat que haurà de desplegar l'entitat beneficiària, podrà donar lloc a la minoració de la subvenció concedida.  
L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació, la falta de justificació de l'acció i les altres causes previstes en l'article 37 de la Llei 38/2003, de 17 de novembre, General de Subvencions (BOE núm. 276, de 18 de novembre del 2003), donarà lloc a la incoació, per l'òrgan competent per a la concessió de les ajudes, del corresponent procediment, que podrà finalitzar, si és el cas, amb la revocació de la subvenció i l'obligació de reintegrar les quantitats indegudament percebudes i l'interés de demora.   
En el cas que no es duga a terme la realització de la totalitat del projecte, la subvenció no podrà superar el 50% del cost del que s'ha executat.  
En la tramitació del procediment es garantirà, en tot cas, el dret de l'interessat al tràmit d'audiència.  
El termini màxim per a resoldre serà de sis mesos des del moment en què s'incoe l'expedient de revocació o minoració, i si és el cas, de reintegrament, una vegada transcorregut el referit termini sense resolució expressa suposarà la caducitat del procediment, però no la prescripció de l'acció.  
Les quantitats que calga reintegrar tindran la consideració d'ingressos de dret públic, als efectes del procediment aplicable per a la cobrança.